
Oppfølging av St.meld. 42 – arbeidsgruppe for kartlegging og overvåkning

MD: Ingunn B. Lid,Jan Abrahamsen,Guri Tveito. SABIMA: Rune Aanderå. FD:Bjørn Rukke. VD:Bjørn Iuell. LD:Steinar Bø,Anette Sørås. FID:Roald Paulsen, HI:  Helge Fosså. NFR: Tom Skyrud.

Signe Nybø, DN , Terje Klokk, DN

MD

9. nov. 2001

3

Oppfølging av St. meld. 42 (2000-2001) ”Biologisk Mangfold” – oppstartsmøte for arbeidsgruppen for kartlegging og overvåkning.

1. Innledning: orientering om det nasjonale programmet i forhold til forvaltningssystemet

MD orienterte om status for arbeidet med oppfølging av stortingsmelding 42 om Biologisk Mangfold. Biokonvensjonen forutsetter at alle sektorer går sammen og tar sin del av ansvaret, for å integrere hensynet til biologisk mangfold i sin forvaltning. Hovedkonklusjonen i meldingen er at det skal etableres et nytt kunnskapsbasert forvaltningssystem. Departementene skal i fellesskap utvikle dette i perioden 2001-2005. Mandatet for kartleggingen er gitt i stortingsmeldingens kap. 17 og arbeidet styres av det interdepartementale samarbeidsutvalget for biologisk mangfold. Mandatet sammenfaller med regjeringens SEM-erklæring og Innst. S. nr. 295 (2000-2001) om Rikets miljøtilstand. Arbeidsgruppen for kartlegging og overvåking er etablert av det interdepartementale utvalget for å utarbeide forslag til dem om oppfølging av tiltakene som er nedfelt i mandatet i meldingen.  MD leder arbeidet i utvalget og DN er sekretariat..

Arbeidet med oppfølgingen av de ulike tiltakene i meldingens kap. 17 vil væresom følger:

· Utvalg for juridiske virkemidler: lovutvalget nedsatt 20.april som ledes av Inge Lorang Backer, planlovutvalget (PBL), retten til miljøopplysninger (MD fremmer en proposisjon).

· Utvalg for økonomiske virkemidler oppstartsmøte 29. nov. Ledes av Finansdep. Identifisere statlige økonomiske ordninger, finansierings-,låne-,garanti-og erstatningsordninger som påvirker BM. Utrede spørsmål om arealavgift/naturavgift.

· Åpent forskningsforum. KUF  og NFR har hovedansvar. Mål: å styrke forskning om BM og forbedre samarbeid på tvers  av sektorene. Tas opp i BM-programmet. Møte 11.-12. febr.

· Infostrategi. Statskonsult ansvarlig. Møte 12. nov. –01. Blir satt i gang samarbeid mellom departementene på nyåret.

· Nasjonalt program for kartlegging og overvåkning av biologisk mangfold. MD er sekretariat, og DN sekretær for arbeidsgruppen. Kartlegging og overvåkning er bærebjelken i det nye forvaltningssystemet for biologisk mangfold. Sektoransvar og samordning er kjernen i det videre arbeidet. MD understreket i tillegg at frivillige organisasjoner vil ha en  sentral rolle og Kommunenes sentralforbunds rolle er viktig i og med at kommunene skal praktisere dette nye systemet

Kartlegging og overvåkning (oppstartmøte i arbeidsgruppen 9.11.01), er bærebjelken i det nye forvaltningssystemet for BM. Sektoransvar og samordning er kjernen i det videre arbeidet. MD understreket i tillegg at frivillige organisasjoner vil ha en sentral rolle og at KS’ rolle er viktig i og med at kommunene skal  praktisere dette nye systemet.

Utvalgsstrukturen for oppfølging av St.meld 42 er vist under:

Det interdepartementale utvalget skal sikre koordinering av arbeidet og ha kontaktmøter med Statssekretærutvalget etter behov.

2. Presentasjon av det statlig/kommunale kartleggingsprogrammet for BM

DN presenterte status for programmet.  Programmet er hjemlet i St.meld 58 (1996-97)  Miljøvernpolitikk for en bærekraftig utvikling.  Målsettingen i programmet er at alle kommuner skal ha kartlagt biologisk mangfold i sin kommune innen utgangen av 2003. Programmet startet opp i 1999. Kommunene tildeles et tilskudd  (kr 50 000) etter søknad. 260 kommuner har fått tilskudd og er i gang med kartlegging. Tilskuddsordningen administreres av Fylkesmannen. Fylkesmannen leverer en såkalt ”startpakke” til kommunene. Dette er tilrettelagte data om biologisk mangfold for kommunene. Fylkesmannen  hjelper også til med  veiledning videre i prosessen. Data fra denne kartleggingen går inn i sentrale fagsystemer for biologisk mangfold. Naturbase og Vanninfo er de sentrale databasene for denne kartleggingen. DN har utarbeidet  håndbøker  for denne kartleggingen (http://www.dirnat.no/wbch3.exe?p=1834). Disse angir hva som skal kartlegges og et system for verdisetting. Det er også utarbeidet en veileder for selve den tekniske kartproduksjonen. Det er gjort avtaler med AREALIS for standardisering  og produksjon gjennom  AREALIS.  Selve databasene ligger i DN. Innlegging gjennomføres av Fylkesmannen. DN legger også selv inn data. Alle data som går inn  følger SOSI standard. Kartleggingsenhetene på naturtyper er jevnført med  enhetene i de europeiske nettverkene Natura 2000 og EMERALD.

Det ble spesielt diskutert et kartleggingssamarbeid  på marint. I forbindelse med ei ny håndbok på marin kartlegging er det naturlig at DN og Fiskeridep./Havforskn. Inst. samarbeider om et videre    opplegg. Samarbeide mellom OED/NVE og DN vil drøftes på et senere møte, da disse instanser ikke var representert på arbeidsgruppens første møte.

3. Arbeidsgruppens oppgaver og arbeidsplan – foreløpig drøfting

MD gikk igjennom hovedpunkter i den videre foreløpige arbeidsplanen. Det tas sikte på å prioritere arbeidet med budsjettinnspill nå framover. Dette for at en skal kunne komme med innspill til 2003 budsjettet. MD sjekker milepæler i budsjettprosessen fram til neste møte i utvalget 11. desember.

Fase 1

Sekretariatet legger fram forslag til budsjettinnspill og  arbeidsplan videre. Dette sendes ut til medlemmene pr 26. november. Frist 3. des. for innspill. Dette syes sammen til møtet 11. des.

Nytt utkast 2. januar som diskuteres på møtet 22. jan. På møtet 22. jan. ferdigstilles budsjettinnspill og arbeidsplan.

Fase 2

Fra februar 2002 starter arbeidet med å drøfte kartleggingsoppgavene, rollefordeling og samarbeid mellom sektorene og lage rapport for arbeidet fremover med kartlegging og overvåking av biologisk mangfold.

Det ble en del diskusjon om hva en skal spille inn i budsjettprosessen. Det en spiller inn gjennom dette samarbeidsutvalget er  nye samarbeidsaktiviteter som ikke inngår i de ordinære budsjettene. 

Neste møte blir 11. des. kl 1000 i MD. Sekretariatet innkaller.  Av poster på neste møte ble en bl a enig om presentasjon av DNs GAP-analyse på  overvåkning av BM, aktuelt samarbeid på marint samt presentasjon av Miljøregistrering i skog (MiS). Alle sørger for å oppnevne en vararepresentant.

